Xəyyam Mirzəzadə

Xəyyam Mirzəzadə () — Azərbaycan bəstəkarı, pedaqoq, professor (1979), Azərbaycan SSR xalq artisti (1987), 2 dəfə Azərbaycan SSR Dövlət mükafatı laureatı (1976, 1986).

 Həyatı 
Xəyyam Mirzəzadə 1935-ci il oktyabrın 5-də Bakıda anadan olub. 1957-ci ildə Üzeyir Hacıbəyov adına Azərbaycan Dövlət Konservatoriyasını bitirib. Həmin ildən orada çalışır. 1969–1983-cü illərdə kompozisiya kafedrasının müdiri olub.

Onun əsərləri Avstriya, İngiltərə, Macarıstan, Hollandiya, Almaniya, İtaliya, Fransa və s. ölkələrdə ifa olunub. 30-dan artıq kinofilmə və 15 dram tamaşasına, estrada və caz pyeslərinə, populyar mahnılara musiqi bəstələmişdir.Solmaz Qasımova — Xəyyam Mirzəzadə haqqda məqalə  sayt Musiqi Dünyası 

Xəyyam Mirzəzadə 52 il Azərbaycan Bəstəkarlar İttifaqının üzvü olduqdan sonra oradan ayrılıb.

Görkəmli bəstəkar 30 iyul 2018-ci ildə, 82 yaşında uzun sürən xəstəlikdən sonra evində vəfat etmişdir. II Fəxri Xiyabanda dəfn olunmuşdur.

Haqqında hələ bəstəkarın sağlığında "Bir ömrün fəsilləri: Xəyyam Mirzəzadə-75" və "Maestro. Özüm və zaman haqqında" adlı sənədli filmləri çəkilmişdir.Ələsgərli, K. Bir ömrün fəsilləri: Xəyyam Mirzəzadə-75: [Bəstəkar Xəyyam Mirzəzadəyə həsr olunmuş sənədli film haqqında] //Qobustan: sənət toplusu. — 2011.- № 2.- S.76–78.

 Təltif və mükafatları 
 "Azərbaycan SSR xalq artisti" fəxri adı — 11 dekabr 1987
 "Azərbaycan SSR əməkdar incəsənət xadimi" fəxri adı — 19 aprel 1972
 2 dəfə Azərbaycan SSR Dövlət mükafatı:
 27 aprel 1976 (2-ci simfoniya triptixi üçün)
 26 aprel 1986 ("Birisigün, gecəyarısı…" bədii filminin bəstəkarlığına görə)
 Azərbaycan SSR Lenin komsomolu mükafatı — 1970
 "Şərəf" ordeni — 7 oktyabr 2010
 Şöhrət ordeni — 4 oktyabr 2000
 Azərbaycan Respublikası Prezidentinin fərdi təqaüdü — 11 iyun 2002
 Azərbaycan Respublikası Prezidentinin fəxri diplomu — 2 oktyabr 2015

 Əsərləri 

 Baletləri 
 "Ağlar və qaralar (balet)"(2000)

 Kamera orkestri üçün 
 Musiqi (1964)
 Üç xoreoqrafik şəkil (1969)

 Simfonik orkestr üçün 
 I Simfoniya (1957)
 II Simfoniya (Triptix, 1970)
 Kiçik lirik süita (1963)
 Oçerklər-63 simfonik poema (1963)
 "Muğan çöllərində" süitası (1967)

 Xor, solist və simfonik orkestr üçün 
 "Çiçəklən, Vətənim" (1964) — E. Mahmudovla birgə, sözləri: Zeynal Cabbarzadə
 Partiya haqqında oda (1975) — sözləri: Bəxtiyar Vahabzadə

 Ağac nəfəs alətləri üçün 
 Sekstet (1962)

 Mis nəfəs alətləri üçün 
 Kvartet (1970)

 Simli kvartet üçün 
 I Kvartet (1956)
 II Kvartet (1961)
 Dörd miniatür (1958)
 Noraşen rəqsləri (1972)

 Violin və fortepiano üçün 
 Sonatina (1950)
 Poema vä sketso (1952)

 Filmoqrafiya 

 Həmçinin bax 
 Hadi Mirzəzadə
 Çimnaz Mirzəzadə
 Ağlar və qaralar (balet)

 İstinadlar 

 Xarici keçidlər 
 Bir ömrün fəsilləri. Bəstəkar Xəyyam Mirzəzadə — veriliş sayt Youtube
 Xəyyam Mirzəzadə — "Axşama doğru" və "Gəzinti" musiqi parçaları 
 İlhamə Quliyeva — Sırğalar (Sırğamın qaşı zümrüd) sayt Youtube
 Oqtay Ağayev — Köhnə qayalar — sözlər: Anar
 Xəyyam Mirzəzadə — Kapriççio sayt Youtube
 Xəyyam Mirzəzadə — Triptix, I hissə sayt Youtube
 Xəyyam Mirzəzadə — Triptix, II hissə sayt Youtube
 Xəyyam Mirzəzadə — Triptix, III hissə sayt Youtube


Kateqoriya:Azərbaycan bəstəkarları
Kateqoriya:Azərbaycanlı bəstəkarlar
Kateqoriya:Azərbaycan balet bəstəkarları
Kateqoriya:Azərbaycan film bəstəkarları
Kateqoriya:Azərbaycan memuarçıları
Kateqoriya:Bakı Musiqi Akademiyasının müəllimləri